Punainen temppeli
Katso, aurinko, minun sydäntäni!
 Se on kuin pieni, punainen temppeli.
 Täytä, aurinko, kultaisella silmälläsi
 riemuitseva temppeli!

 Sydämeni jumala,
 kuinka sinua rakastan!
 Olen edessäsi vaiti, pakahtuvana
 kaikki sanat unohtaneena.

 Aurinko, ole ihana, kultainen huuto,
 minun rakkauteni riemuhuuto,
 valkoisen kuoron suuri hymni
 punaisen temppelin kukitetulla alttarilla!